[ca] L'objectiu de la present tesi és l'estudi de l'orgue a Catalunya i la seva evolució entre les dates de 1688 (any de la primera obra documentada del patriarca de la nissaga d'orgueners Boscà) i 1803 (decés del màxim innovador dels nostres orgues, Lluís Scherrer), període força llarg que presenta un extens conjunt de dades documentals recopilades durant més de vuit anys de recerca. L'orgue català sempre ha estat a redós de les característiques del seu germà castellà, atribuint-li afirmacions que en alguns casos eren compartides per tots dos però que en d'altres eren errònies. Talment com un instrument al qual se li suposen moltes coses però que difícilment s'arriba a conèixer amb seguretat. La pretensió d'aquest treball és la d'establir una visió clara de les característiques pròpies dels instruments obrats a Catalunya durant el període objecte de la tesi, des d'un punt de vista científic i demostrable en base a la documentació adjunta. L'estudi inclou tots els processos que s'originen a partir de qualsevol activitat relacionada amb l'orgue. Des de les raons que justifiquen la reparació o construcció d'un instrument de nova planta, els tipus d'actuacions i la escriptura del contracte amb tot el que genera, fins a la figura de l'orguener i els equips de professionals que hi treballen, passant per la ubicació i l'estètica dels mobles, finalitzant amb l'anàlisi dels elements interns de l'orgue, el disseny i l'estructura tímbrica. A mode d'introducció, la tesi ve precedida d'un breu panorama sobre l'orgue a Catalunya durant el segle XVII. La tesi ha estat presentada sota el format de dos volums: el primer correspon a l'anàlisi de tot el corpus documental, mentre el segon recopila tot el conjunt de manuscrits que podem considerar fonamentals pel seguiment del seu contingut.

[en] The subject of this study is the organ in Catalonia and its evolution between 1688 (the first documented instrument by the father and founder of the Boscà lineage) and 1803 (the death of the most innovative of Catalan builders, Lluís Scherrer). This is, indeed, quite a long period to cover and extense data gathering and research was necessary over a period of eight years. The Catalan organ has always been under the wings of its Castilian brother, attributing things to it that were common to both of them but that, in other cases, were erroneous, so that one might easily assume many things about an instrument but never really be absolutely certain about them. What I want to do is to establish a clear idea regarding the features which characterized the instruments built in Catalonia during this period, as a result of my research and verifiable by the documentation I present. This study deals with every organ-related activity, whether it be the reasons for some repair work or the building of a band new instrument, as well as any kinds of papers, contracts, agreements, or the organ builder himself and the people who worked with him, the organ's placement, the case's aesthetics and, finally, an analysis of the organ's internal mechanism, design and the instrument's sound and timbric structure. This thesis is preceded by a brief overall view of the organ in 17th century Catalonia. The thesis is presented in two volumes: the first volume contains an analysis of the documentary basis of my research. The second volume is a compilation of manuscripts which may be be considered fundamental to understanding its contents.